Ədəbiyyat üzrə "Nobel" mükafatı

Ədəbiyyat üzrə Nobel Mükafatı — ədəbiyyat sahəsindəki nailiyyətlərə görə Stokholmda yerləşən Nobel Komitəsinin hər il təqdim etdiyi ali mükafat. Mükafat Alfred Nobelin vəsiyyətinə əsasən "idealist tərzdə" yazan şair və yazıçılara verilir. Ceyms Coys, Lev Tolstoy, Anton Çexov, Marsel Prust, Henrik İbsen və Henri Ceyms kimi yazıçıların bu mükafata layiq görülmədiklərinin səbəbi kimi də bu göstərilir.

 Namizədliklərin irəli sürülməsi mexanizmi 
Nobel fondunun nizamnaməsinə görə namizədləri aşağıdakı şəxslər təqdim edə bilər:

 İsveç Akademiyasının, eləcə də analoji vəzifə və məqsədləri olan digər akademiyaların, institutların və birliklərin üzvləri;
 Universitetlərin ədəbiyyat və dilçilik tarixi fənlərinin professorları;
 Ədəbiyyat üzrə Nobel mükafatı laureatları;
 Müvafiq ölkələrdə ədəbi yaradıcılığı təmsil edən müəllif birliklərinin sədrləri.

 Həmçinin bax 
 Alfred Nobel
 "Nobel" mükafatı
 Ədəbiyyat üzrə Nobel mükafatı laureatlarının siyahısı
 Nobel mükafatı laureatlarının siyahısı
 Nobel mükafatı laureatı qadınların siyahısı

 Maraqlı faktlar 
 Ədəbiyyat üzrə Nobel mükafatı alan ən gənc yazıçı Redyard Kiplinqdir. O, 1907-ci ildə, 42 yaşında bu mükafata layiq görülüb.
 Ədəbiyyat üzrə Nobel mükafatı almış yazıçıların ən uzun ömürlüsü Bertran Rasseldir. O, 1970-ci il fevral ayının 2-də. 97 yaşında vəfat edib.
 Ədəbiyyat üzrə Nobel mükafatı almış yazıçıların ən qısa ömürlüsü Alber Kamyudur. O, 1960-cı il yanvar ayının 4-də, 46 yaşında, avtomobil qəzasında həlak olub.

 Laureatların öz əsərlərini yazarkən üstünlük verdikləri dillər 
 №  Əsərin dili Laureatlar  % 1  İngilis  26  24,30 2–3  Fransız / Alman  13  12,15 4  İspan  11  10,28 5–6  İtalyan İsveç  6  5,61 7  Rus  5  4,67 8  Polyak  4  3,74 9–10  Dan Norveç  3  2,80 11–12  Yunan Yapon  2  1,87 13–25  Ərəb Benqal Macar İvrit İdiş İsland Çin Oksitan Portuqal Serb-Xorvat Türk Çex Fin  1  0,93

 Mənbələr 

 Nobel Prize

Kateqoriya:Nobel mükafatı
Kateqoriya:Ədəbiyyat üzrə Nobel mükafatı laureatları
Kateqoriya:Ədəbiyyat mükafatları